Kertomukseen liittyvässä komission yksiköiden valmisteluasiakirjassa esitetään esimerkkejä keskeisistä toimista, joille myönnettiin yhteisrahoitus toisesta ja kolmannesta terveysalan toimintaohjelmasta ja joiden lopulliset tulokset saatiin vuonna 2015. Lisäksi kuvataan esimerkkejä toimista, joita on rahoitettu vuoden 2015 työohjelmasta oheistoiminnassa, kuten arvioinnissa ja levityksessä. Kertomuksessa on myös taulukoita, joissa esitetään yleiskatsaus kaikista yhteisrahoitetuista toimista ja tehdyistä sopimuksista.

Asetuksen 13 artiklan mukaan komission on raportoitava terveysohjelmakomitealle kaikkien ohjelman kautta rahoitettujen toimien toteuttamisesta ja tiedotettava siitä Euroopan parlamentille ja neuvostolle. Tämä kertomus on viimeksi mainitun vaatimuksen mukainen. Kertomuksessa annetaan yksityiskohtaisia tietoja vuoden 2015 talousarviosta ja sen käytöstä. Kertomuksessa otetaan huomioon myös vuoden 2015 vuotuiseen työohjelmaan tehty muutos, jonka mukaan rahoitusta kanavoidaan erityisen muuttopaineen alaisille jäsenvaltioille, jotka tarvitsevat tukea vastatakseen siihen liittyviin terveysalan haasteisiin.

Tässä kertomuksessa käsitellään kolmannen terveysalan toimintaohjelman vuoden 2015 vuotuisen työohjelman täytäntöönpanoa. Unionin kolmas terveysalan toimintaohjelma (2014–2020) perustettiin 11. maaliskuuta 2014 annetulla Euroopan parlamentin ja neuvoston asetuksella (EU) N:o 282/2014.

Tavoite: Kokonaistavoitteena on tunnistaa, siirtää ja lisätä nykyisin käytössä olevia hoidon koordinoinnin ja etähoidon hyviä käytäntöjä. Tavoitteena on saavuttaa 75 000 potilasta tai hoitopalveluja tarvitsevaa eri alueilla ja eri ohjelmien välityksellä useissa Euroopan maissa. Hankkeella odotetaan saatavan seuraavat kaksi merkittävää hyötyä:

Tausta: Toisessa yhdistettyjä hoitopalveluja koskevista yhteisrahoitetuista hankkeista luodaan innovatiivisten eurooppalaisten terveydenhuoltoalueiden, teollisuuden ja tiedeyhteisön välille kumppanuus, jolla on potentiaalia muuttaa hoito- ja hoivapalvelujen tarjoamista. Hanke käsittää sekä pilottihankevaiheen että laajemmassa mittakaavassa toteutettavan rutiinihoitokäytänteen. Hankkeeseen osallistuu 13 kumppania kuudesta EU:n jäsenvaltiosta (Alankomaat, Espanja, Kreikka, Saksa, Tanska ja Yhdistynyt kuningaskunta).

Keinot: Yhteisessä toimessa keskitytään voimakkaasti terveysalan menetelmien arviointien tekemiseen yhdessä sekä tuloksia ja niiden kansallista soveltamista koskevaan varhaiseen vuoropuheluun. Varhaista vuoropuhelua ja erityisesti rinnakkaisia kuulemisia arvostetaan varhaisessa vaiheessa neuvoa pyytävien yritysten keskuudessa suuresti. Yhteiseen toimeen osallistuvat yhteistyökumppanit olivat saaneet 29 varhaista vuoropuhelua koskevaa pyyntöä toukokuuhun 2018 mennessä. Terveysalan menetelmien arvioinnissa arvioidaan myös terveysalan menetelmien muita näkökohtia, kuten menetelmistä potilaalle aiheutuvia kustannusvaikutuksia ja terveydenhuoltojärjestelmien organisointiin hoidon järjestämisessä ja antamisessa kohdistuvia vaikutuksia. Arviointi on siten monialainen prosessi, jossa tarkastellaan järjestelmällisesti lääketieteellisiä, taloudellisia, organisatorisia, sosiaalisia ja eettisiä kysymyksiä, jotka liittyvät terveysalan menetelmien käyttöön.

Tavoite: Tavoitteena on tukea terveydenhuollon menetelmien arvioinnista vastaavien elinten välistä vapaaehtoista tieteellistä ja teknistä yhteistyötasoa. Yhteistyön tuloksia on tarkoitus hyödyntää kehitettäessä mallia yhteistyölle, jota jatketaan terveysalan toimintaohjelman mukaisen EU-rahoituksen päätyttyä.

Tausta: Terveydenhuollon menetelmien arviointia koskeva uusi yhteinen toimi on EU:n tämän alan yhteistyön tieteellinen ja tekninen osa. Se käynnistyi kesäkuussa 2016 ja kestää vuoteen 2020 asti. Toimeen osallistuu valtioiden nimeämiä organisaatioita (EU:n jäsenvaltioista, liittymisneuvotteluja käyvistä maista sekä ETA- ja EFTA-maista) ja suuri määrä asiaan liittyviä alueellisia virastoja ja voittoa tavoittelemattomia organisaatioita, jotka tekevät terveydenhuollon menetelmien arviointeja tai osallistuvat niihin Euroopassa.

·terveydenhuollon menetelmien arviointia koskeva uusi yhteinen toimi, jolle osoitettu EU:n rahoitus (11 999 798,74 euroa) on suurin kolmannesta terveysalan toimintaohjelmasta yksittäiselle terveyspolitiikan näkökohdalle koskaan myönnetty rahoitus

Tavoite: Tuetaan jäsenvaltioita luomaan terveysalan koordinointimekanismi johdonmukaisia ja yhtenäisiä kansallisia ja maiden välisiä toimia varten tai vahvistamaan sitä, jotta voidaan käsitellä saapuvien maahanmuuttajien (pakolaisten, turvapaikanhakijoiden ja muun maahanmuuttajaväestön) terveyteen liittyviä kysymyksiä ja ehkäistä ja käsitellä samalla mahdollisia tartuntatauteja ja rajatylittäviä terveysuhkia. Tavoitteen saavuttamiseksi arvioitiin käytössä oleva koordinointimekanismi ja parannettiin koordinoinnin ja terveydenhuollon ammattihenkilöiden valmiuksia ja taitoja.

Tausta: Erääseen toiseen hankkeeseen osallistui kahdeksan kumppania, ja siinä tuettiin terveysviranomaisia yhdessätoista jäsenvaltiossa.

Tavoite: Hankkeessa keskityttiin saapuvien maahanmuuttajien terveyden arviointiin käyttämällä yhteistä välinettä. Sen avulla jäsenvaltioiden oli mahdollista havaita ja arvioida mahdollisia uhkia, jakaa terveyden edistämismateriaalia ja lisätä tietoisuutta sidosryhmien keskuudessa.

Yksityiskohtainen yleiskatsaus kaikista vuoden 2015 aikana rahoitetuista toimista esitetään tähän kertomukseen liittyvässä komission yksiköiden valmisteluasiakirjassa.

TALOUSARVION TOTEUTTAMINEN

1.Talousarvio

Kolmannen terveysalan toimintaohjelman (2014–2020) kokonaistalousarvio on 449,4 miljoonaa euroa. Siihen sisältyy 30 miljoonaa euroa kuluttaja-, terveys-, maatalous- ja elintarvikeasioiden toimeenpanoviraston (Chafea) toimintaa varten, koska komissio on antanut Chafean tehtäväksi hallinnoida terveysalan toimintaohjelmaa (2014–2020). Chafea on antanut komissiolle teknistä, tieteellistä ja hallinnollista tukea terveysalan toimintaohjelman täytäntöönpanossa vuodesta 2005 lähtien. Chafea järjestää vuotuisia ehdotuspyyntöjä, koordinoi hakemusten arviointia, neuvottelee, allekirjoittaa ja hallinnoi ehdotuksiin liittyviä avustussopimuksia ja levittää toimien tulokset. Se vastaa myös useista hankintamenettelyistä.

Vuoden 2015 vuotuisen työohjelman työsuunnitelmassa vahvistettu talousarvio oli 59 750 000 euroa, joka jakautui seuraavasti:

·toimintamenot: 54 041 000 euroa unionin kolmannen terveysalan toimintaohjelman (2014–2020) budjettikohdalle 17 03 01 Terveydenhuollon innovaatioiden edistäminen ja terveydenhuoltojärjestelmien kestävyyden lisääminen, unionin kansalaisten terveydentilan parantaminen ja heidän suojelemisensa rajatylittäviltä terveysuhkilta

·hallintomenot: 1 500 000 euroa unionin kolmannen terveysalan toimintaohjelman (2014–2020) tukimenojen budjettikohdalle 17 01 04 02.

Toimintatalousarvio oli yhteensä 55 629 805 euroa ja hallintotalousarvio yhteensä 1 551 822,66 euroa. Tähän sisältyivät EFTA/ETA-määrärahat ja käyttötarkoitukseensa sidotut tulot aikaisemmilta varainhoitovuosilta.





2.Tavoitteet, painopisteet ja rahoitusmekanismit vuonna 2015

Vuoden 2015 toimintatalousarvio oli jaettu toimintaohjelman neljälle erityistavoitteelle seuraavasti:

1.Terveyden edistäminen: 15 669 170,92 euroa (29 prosenttia toimintatalousarviosta vuonna 2015) terveyden edistämiseksi, sairauksien ehkäisemiseksi ja terveitä elämäntapoja tukevan ympäristön vaalimiseksi ottaen huomioon ”terveys kaikissa politiikoissa” ‑periaate.

2.Terveysuhkat: 5 016 028,59 euroa (9 prosenttia toimintatalousarviosta vuonna 2015) unionin kansalaisten suojelemiseksi vakavilta rajatylittäviltä terveysuhkilta.

3.Terveydenhuoltojärjestelmät: 25 106 924,35 euroa (46 prosenttia toimintatalousarviosta vuonna 2015) innovatiivisten, tehokkaiden ja kestävien terveydenhuoltojärjestelmien edistämiseksi.

4.Parempi ja turvallisempi terveydenhuolto: 6 127 923,17 euroa (11 prosenttia toimintatalousarviosta vuonna 2015) unionin kansalaisten paremman ja turvallisemman terveydenhuollon saatavuuden edistämiseksi.